pythainlp/thai-wiki-dataset-v3 huggingface dataset:
แบล็ค ร็อค ชูตเตอร์

แบล็ค ร็อก ชูตเตอร์  เป็นมังงะและอนิเมะแนวต่อสู้ โดยนำเด็กผู้หญิงมาต่อสู้กัน ผู้สร้างคือ Shinobu Yoshioka วางจำหน่ายใน โรสมีเดีย เอ็นเตอร์เทนเม้นท์ (Rose Media & Entertainment) ในอนิเมะเรื่องนี้จะมีอยู่ 2 มิติ คือ โลกแห่งความจริง กับ โลกเบื้องหลัง Black Rock Shooter
แบล็ค ร็อก ชูตเตอร์ ฉบับอนิเมะ ในปัจจุบันมีทั้งหมด 2 ภาค
Black Rock Shooter - มี 8 ตอน
Black Rock Shooter OVA
== เนื้อเรื่อง ==
BLACK★ROCK SHOOTER – แบล็ค ร็อค ชูตเตอร์ เป็นเรื่องราวของ คุโรอิ มาโตะ นักเรียนม.ต้น เธอได้พบเพื่อนใหม่อย่างทาคานาชิ โยมิ ตั้งแต่วันแรกที่เข้าเรียนจนทั้งคู่นั้นได้กลายเป็นเพื่อนสนิทกัน และได้ใช้ช่วงชีวิตที่มีความสุขเหมือนกับนักเรียนทั่วไปๆ แต่เมื่อทั้งคู่ขึ้นชั้นปีที่ 2 ทำให้ต้องแยกห้องเรียนกัน และมาโตะก็ได้เพื่อนใหม่ที่ชื่อว่า ยู ซึ่งเป็นผู้จัดการชมรมบาสเกตบอลที่มาโตะเล่นอยู่ แต่นั้นกลับเป็นสิ่งที่ทำให้โยมิรู้สึกแปลกแยกขึ้นมา และเกิดความรู้สึกโดดเดี่ยวเมื่อเห็น มาโตะกับยูคุยกันอย่างสนุกสนาน หลังเลิกเรียนมาโตะและยูที่รอโยมิกลับบ้านพร้อมกัน แต่กลับไม่เห็นแม้แต่เงาของโยมิมาตามที่นัด จึงกลับไปถามชมรมวอลเล่ย์บอล ก็พบว่าโยมิได้ล่วงหน้ากลับไปก่อนแล้วและพอวันต่อมาโยมิก็ไม่ได้มาที่โรงเรียน และช่วงหลังเลิกเรียนนั้นมาโตะก็ได้ถูกเรียกตัวไปให้ปากคำกับตำรวจที่บ้าน ถึงการหายตัวไปของโยมิ จึงทำให้มาโตะคิดว่าเป็นความผิดของตัวเองที่ไม่ได้เอาใจใส่โยมิให้ดี วันต่อมาในช่วงเช้าตรู่ก็มีเมลล์จากโยมิส่งมาถึงมาโตะ แต่ทว่ากลับไม่มีข้อความใดๆทั้งสิ้น เมื่อมาโตะโทรไปหาก็ไม่มีใครรับสาย มาโตะตัดสินใจออกไปยังลานว่างบนยอดเนินเขาซึ่งเป็นสถานที่แห่งความทรงจำของเธอกับโยมิ และที่นั้นมาโตะก็ได้พบที่ห้อยมือถือที่ให้กับโยมิเพื่อแสดงความเป็นเพื่อนของทั้งคู่ และที่ห้อยมือถือนั้นก็เกิดเปล่งแสงพร้อมกับนำเธอไปสู่โลกประหลาด และเธอได้พบกับเด็กผู้หญิงคนหนึ่งถามมาโตะว่า ต้องการช่วยคนสำคัญของเธอหรือไม่ แต่ทว่าคำตอบของมาโตะนั้นกลับไม่ได้ต้องการให้ช่วย แต่สิ่งที่มาโตะต้องการคือ การที่ได้เดินไปด้วยกัน การที่ได้หัวเราะด้วยกันและต้องการที่จะเจอกับโยมิอีกครั้ง
เด็กผู้หญิงเหมือนยอมรับในคำขอของมาโตะ จึงได้ทำการรวมร่างเข้ากับตัวของมาโตะ และในวินาทีที่มาโตะได้ร่วมร่างกับเด็กผู้หญิงคนนั้น มาโตะก็ได้รู้ชื่อของเธอที่จะช่วยเพื่อนคนสำคัญซึ่งมีชื่อว่า ” Black Rock Shooter ” (แบล็ค ร็อค ชูตเตอร์) และนี่เองคือจุดเริ่มต้นของเรื่องราวการผจญภัยของมาโตะในการช่วยเหลือโยมิเพื่อนคนสำคัญของเธอ 
== ตัวละคร ==
=== ตัวละครในโลกแห่งความเป็นจริง ===
Kuroi Mato - คุโรอิ มาโตะเป็นอีกคนของแบล็คร็อก ชูตเตอร์
Takanashi Yomi - ทาคานาชิ โยมิเป็นอีกคนของเดดมาสเตอร์
Koutari Yuu - โคทาริ ยูเป็นอีกคนของสเตรนจ์
Irino Saya - อิริโนะ ซายะเป็นอีกคนของแบล็ค โกลด์ ซอร์
Izuriha Kagari - อิสุริฮะ คางาริเป็นอีกคนของชาร์ล็อตต์
=== ตัวละครแห่งโลกเบื้องหลัง ===
Black Rock Shooter (BRS) - แบล็ค ร็อก ชูตเตอร์
Dead Master (DM) - เดดมาสเตอร์
Strengt (STR) - สเตรนจ์
Black Gold Saw (BGS) - แบล็ค โกลด์ ซอร์
Chariot (CHR) - ชาร์ล็อตต์
== เกมแบล็ค ร็อก ชูตเตอร์ ==
ไวท์ ร็อก ชูตเตอร์
แบล็ค ร็อก ชูตเตอร์
นานะ เกรย์
เนฟ
== แหล่งข้อมูลอื่น ==
http://www.noitamina-brs.jp/ 
อนิเมะที่ออกฉายในปี พ.ศ. 2555
อนิเมะที่ออกฉายในปี พ.ศ. 2565
การ์ตูนญี่ปุ่นสำหรับเด็ก
ไปซันดู

ไปซันดู (Paysandú) เป็นเมืองหลักของจังหวัดไปซันดู ทางตะวันตกของประเทศอุรุกวัย เมืองตั้งบนฝั่งตะวันออกของแม่น้ำอุรุกวัย บริเวณชายแดนประเทศอาร์เจนตินา อยู่ห่างจากกรุงมอนเตวิเดโอ ไปทางทิศตะวันตกเฉียง เหนือ 378 กม. จากข้อมูลประชากรปี ค.ศ. 2011 ถือเป็นเมืองมีประชากรมากเป็นอันดับ 4 ของประเทศ
เมืองในประเทศอุรุกวัย
มาร์ราคิช

มาร์ราคิช (Marrakesh), มาราแก็ช (Marrakech), มุรรอกุช (مراكش) หรือ เมร์ราเกช (เบอร์เบอร์: ⵎⴻⵔⵔⴰⴽⴻⵛ) เป็นเมืองใหญ่ในประเทศโมร็อกโก มีประชากร 794,620 คน และมีประชากร 1,063,415 คนในเขตมหานคร (ค.ศ. 2004) เป็นเมืองใหญ่เป็นอันดับ 4 ของโมร็อกโก รองจากกาซาบล็องกา แฟ็ส และราบัต
เมืองนี้ก่อตั้งขึ้นในปี ค.ศ. 1062 โดยอะบู บักร์ อิบน์ อุมัร (Abu Bakr ibn Umar) หัวหน้าเผ่าและเป็นลูกพี่ลูกน้องกับยูซุฟ อิบน์ ตาชฟีน โดยเป็นเมืองหลวงของราชวงศ์อัลมอราวิดส์แห่งแอฟริกา ในสมัยกลางเป็นเมืองที่ยิ่งใหญ่เมืองหนึ่งของศาสนาอิสลาม ต่อมาฝรั่งเศสได้เข้ายึดครองใน ค.ศ. 1912 หลังจากนั้นฝรั่งเศสได้พัฒนาส่วนที่เป็นเมืองใหม่ขึ้น
ปัจจุบันถือเป็นเมืองหนึ่งที่คับคั่งที่สุดในแอฟริกา เป็นเมืองศูนย์กลางการค้า และจุดหมายปลายทางของนักท่องเที่ยว
== อ้างอิง ==
เมืองในประเทศโมร็อกโก
ประธานาธิบดีสหรัฐอาหรับเอมิเรตส์

ประธานาธิบดีสหรัฐอาหรับเอมิเรตส์ เป็นประมุขแห่งรัฐของสหรัฐอาหรับเอมิเรตส์ และผู้ปกครององค์ปัจจุบันของรัฐอาบูดาบี ตามข้อตกลงกันเมื่อสหรัฐอาหรับเอมิเรตส์ได้รับเอกราชประธานาธิบดีสหรัฐอาหรับเอมิเรตส์จะต้องเป็นเจ้าผู้ครองรัฐอาบูดาบี ประธานาธิบดียังเป็นผู้บัญชาการทหารสูงสุดของกองทัพสหรัฐอาหรับเอมิเรตส์ ประธานสภาสูงสุด ประธานศาลฎีกา และประธานสภาปิโตรเลียม
ประธานาธิบดีคนปัจจุบันคือโมฮัมเหม็ด บิน ซายิด อัลนะฮ์ยาน พระองค์เป็นประธานาธิบดีเมื่อ 14 พฤษภาคม ค.ศ. 2022 หลังจากการสิ้นพระชนม์ของพระเชษฐาต่างพระมารดาของพระองค์ เคาะลีฟะฮ์ บิน ซายิด อัลนะฮ์ยาน
==รายพระนามประธานาธิบดีแห่งสหรัฐอาหรับเอมิเรตส์==
===ราชวงศ์อัลนะฮ์ยาน===
==ตราสัญลักษณ์==
ไฟล์:Flag of the President of the United Arab Emirates (1973–2008).svg|ธงประจำตำแหน่งตั้งแต่ ค.ศ. 1973 ถึง ค.ศ. 2008
ไฟล์:Flag of the President of the United Arab Emirates.svg|ธงประจำตำแหน่งตั้งแต่ ค.ศ. 2008 ถึง ปัจจุบัน
ไฟล์:Emblem of the United Arab Emirates (1973–2008).svg|ตราประจำตำแหน่งจากปี 1973 ถึง 2008
ไฟล์:Coats of arms of the United Arab Emirates.svg|ตราประจำตำแหน่งจากปี 2008 ถึง ปัจจุบัน
==แหล่งข้อมูลอื่น==
Official Website 
 
รายพระนามพระมหากษัตริย์
รายชื่อประธานาธิบดี
ชัยณรงค์ ทาทอง

ชัยณรงค์ ทาทอง เป็นนักฟุตบอล ชาวไทย เกิดเมื่อวันที่ 31 มกราคม พ.ศ. 2530 ปัจจุบันได้ลงเล่นให้กับสโมสรฟุตบอลพีทีที ระยอง
== อ้างอิง ==
บุคคลที่เกิดในปี พ.ศ. 2530
บุคคลที่ยังมีชีวิตอยู่
นักฟุตบอลชาวไทย
กองหน้าฟุตบอล
บุคคลจากจังหวัดศรีสะเกษ
ผู้เล่นในไทยลีก
ผู้เล่นสโมสรฟุตบอลบีบีซียู
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลอาร์มี่ ยูไนเต็ด
ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
ผู้เล่นสโมสรฟุตบอลจัมปาศรี ยูไนเต็ด
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลพีทีที ระยอง
วีระ เกิดพุดซา

วีระ เกิดพุดซา เกิดเมื่อวันที่ 1 กรกฎาคม พ.ศ. 2527 เป็นนักฟุตบอลชาวไทย เล่นในตำแหน่งผู้รักษาประตู
==ข้อกล่าวหาการทุจริต==
วีระ ถูกควบคุมตัวจากตำรวจเนื่องจากเป็นหนึ่งในผู้ถูกกล่าวหาว่ามีส่วนเกี่ยวข้องในการล็อกผลการแข่งขัน ในเวลาต่อมาได้ถูกยกเลิกสัญญาโดยนครราชสีมาทันที
==อ้างอิง==
==แหล่งข้อมูลอื่น==
Weera Koedpudsa profile  at Port website
บุคคลที่เกิดในปี พ.ศ. 2527
บุคคลที่ยังมีชีวิตอยู่
ผู้รักษาประตูฟุตบอลชาวไทย
นักฟุตบอลชาวไทย
นักฟุตบอลทีมชาติไทย
ผู้เล่นในไทยลีก
ผู้เล่นสโมสรฟุตบอลทีโอที
ผู้เล่นสโมสรฟุตบอลศรีสะเกษ
สุจิต บุญบงการ

ศาสตราจารย์กิตติคุณ สุจิต บุญบงการ (เกิด 9 ตุลาคม พ.ศ. 2485)  อธิการวิทยาลัยรัฐศาสตร์ เศรษฐศาสตร์ และโลกาภิวัตน์ มหาวิทยาลัยรังสิต, อดีตตุลาการศาลรัฐธรรมนูญ, อดีตรองอธิการบดีฝ่ายกิจการนิสิต จุฬาลงกรณ์มหาวิทยาลัย ที่ปรึกษาและกรรมการคณะกรรมการเตรียมการเพื่อสร้างความสามัคคีปรองดอง ในรัฐบาล พลเอก ประยุทธ์ จันทร์โอชา
== ประวัติ ==
สุจิต บุญบงการ เกิดเมื่อวันที่ 9 ตุลาคม พ.ศ. 2485 เคยดำรงตำแหน่งที่สำคัญต่าง ๆ มากมาย อาทิเช่น ประธานสภาพัฒนาการเมือง, สมาชิกสภาร่างรัฐธรรมนูญ เป็นต้น
== ประวัติการศึกษา ==
ปริญญาเอก สาขา Comparative Politics and International Relations 2511Fletcher School of Law and Diplomacy, Tufts University, Medford Mass, U.S.A.
ปริญญาโท สาขา Comparative Politics and International Relations2508Fletcher School of Law and Diplomacy, Tufts University, Medford Mass, U.S.A.
ปริญญาตรี รัฐศาสตรบัณฑิต2507 จุฬาลงกรณ์มหาวิทยาลัย
== ตำแหน่งหน้าที่สำคัญในอดีต ==
ประธานสภาพัฒนาการเมือง
ตุลาการศาลรัฐธรรมนูญ (พ.ศ. 2543-2547)
รองอธิการบดีฝ่ายกิจการนิสิต จุฬาลงกรณ์มหาวิทยาลัย (พ.ศ. 2524-2528)
คณบดีคณะรัฐศาสตร์ จุฬาลงกรณ์มหาวิทยาลัย (พ.ศ. 2533-2537 และ พ.ศ. 2537-2541)
สมาชิกสภาร่างรัฐธรรมนูญ (ฉบับ พ.ศ. 2540)
== เครื่องราชอิสริยาภรณ์ ==
== อ้างอิง ==
http://www.council.chula.ac.th/university_council/20
http://www.thaiswatch.com/politician/info/pid/POL0000000260/info/history
ศาสตราจารย์กิตติคุณ
อาจารย์คณะรัฐศาสตร์
นิสิตเก่าคณะรัฐศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ต.ภ.
ผู้ได้รับเหรียญจักรพรรดิมาลา
ตุลาการศาลรัฐธรรมนูญ
สมาชิกสภาร่างรัฐธรรมนูญไทย
สมาชิกสภานิติบัญญัติแห่งชาติ
หมากรุกสากลโอลิมเปียดครั้งที่ 41

หมากรุกสากลโอลิมเปียดครั้งที่ 41 (41st Chess Olympiad) จัดขึ้นโดยสมาพันธ์หมากรุกโลก และประกอบไปด้วยการแข่งขันแบบโอเพ่นและการแข่งขันประเภทหญิง ตลอดจนหลายรายการที่ออกแบบมาเพื่อส่งเสริมการแข่งขันหมากรุกสากล ซึ่งจะใช้สถานที่การแข่งขัน ณ ทรมเซอ ประเทศนอร์เวย์ ช่วงฤดูร้อน ค.ศ. 2014 
โดยมีสองเมืองที่เสนอการเป็นเจ้าภาพจัดการแข่งขัน ซึ่งได้แก่อัลเบนา ในประเทศบัลแกเรีย กับทรมเซอ ขั้นตอนการเสนอชื่อจัดขึ้นใน ค.ศ. 2010 ที่คานทียา-แมนซีสค์ ซึ่งกินระยะเวลาหลายวัน ในที่สุดนอร์เวย์ก็เป็นฝ่ายชนะที่ 95-47 คะแนน
ทั้งนี้ กรรมการผู้จัดการของโอลิมเปียดคือโบร์ช โรเบิร์ตสัน ส่วนประธานกรรมการคือเฮนริก เอนเดเนส และในภายหลังคือแฮร์มัน คริสตอฟเฟอร์เซน
== อ้างอิง ==
41
มะเร็งต่อมน้ำเหลือง

มะเร็งต่อมน้ำเหลือง เป็นมะเร็งเม็ดเลือดชนิดหนึ่งซึ่งเกิดกับเซลล์เม็ดเลือดขาวลิมโฟซัยต์ ซึ่งเป็นส่วนหนึ่งของระบบภูมิคุ้มกัน มีหน้าที่ปกติคือป้องกันร่างกายจากการติดเชื้อและโรคบางชนิด ทำให้ลิมโฟซัยต์ทำหน้าที่ผิดปกติไป ลิมโฟซัยต์ที่ผิดปกติอาจแบ่งตัวได้เร็วกว่าเซลล์ปกติหรืออาจมีอายุยืนกว่าปกติ ลิมโฟซัยต์ที่ผิดปกติเหล่านี้อาจอยู่เป็นก้อนมะเร็งต่อมน้ำเหลืองที่ต่อมน้ำเหลือง ม้าม ไขกระดูก ในเลือด หรือในอวัยวะอื่นได้
== แหล่งข้อมูลอื่น ==
มะเร็งต่อมน้ำเหลือง
โลหิตวิทยา
พยาธิกายวิภาคศาสตร์
โจว มี่ (นักร้อง)

โจว มี่ (; 19 เมษายน 2529 —) เป็นสมาชิกชาวจีนวงซูเปอร์จูเนียร์เอ็ม ก่อนที่เขาจะกลายเป็นนักร้อง โจว มี่สร้างชื่อเสียงในฉากความบันเทิงของจีน - โดยเฉพาะอย่างยิ่งในวงการดนตรีและโทรทัศน์โฮสติ้ง จนได้มาเป็นหนึ่งในวงซูเปอร์จูเนียร์เอ็ม และเมื่อไม่นานมานี้ เป็นที่รู้จักในฐานะหนึ่งในสมาชิกกลุ่มย่อยของซูเปอร์จูเนียร์ วงซูเปอร์จูเนียร์ เอ็ม ที่ต้องไปทำผลงานเพลงบุกตลาดในประเทศจีน โดยในอัลบั้ม Super Junior - M นี้มีนักร้องชาวจีน 2 คนเข้ามาร่วมทำงานด้วย นั่นก็คือ เฮนรี่ และ โจว มี่ ส่วนวงซูเปอร์จูเนียร์เอ็ม ที่ได้ร่วมทำงานในยูนิตนี้มีห้าคน คือ ฮันกย็อง ดงแฮ ซีวอน คยูฮย็อน และ รยออุค
== ผลงานเพลง ==
=== ซูเปอร์จูเนียร์ เอ็ม ===
ปี ค.ศ. 2008 - อัลบั้ม Me
ปี ค.ศ. 2010 - อัลบั้ม Too Perfect
ปี ค.ศ. 2012 - อัลบั้ม Break Down
ปี ค.ศ. 2014 - อัลบั้ม Swing
===เอสเอ็ม เดอะ บัลลาด===
ปี ค.ศ. 2014 - อัลบั้ม Breath
== ผลงานเดี่ยว ==
ปี ค.ศ. 2014 - อัลบั้ม Rewind
ปี ค.ศ. 2016 - อัลบั้ม What's your number?
== ดูเพิ่ม ==
ซูเปอร์จูเนียร์ เอ็ม
== อ้างอิง ==
ซูเปอร์จูเนียร์
นักร้องชายชาวจีน
นักร้องจากมณฑลหูเป่ย์
นักร้องเพลงภาษาญี่ปุ่น
นักร้องเพลงภาษาเกาหลี
นักร้องเพลงภาษาจีนกลาง
ศิลปินสังกัดเอสเอ็มเอนเตอร์เทนเมนต์
สมาชิกของซูเปอร์จูเนียร์-เอ็ม
ซัมซุง กาแลคซี โน้ต 8.0 (คอมพิวเตอร์แท็บเล็ต)

ซัมซุง กาแลคซี โน้ต 8.0 เป็นแท็บเล็ต ที่ใช้ระบบปฏิบัติการแอนดรอยด์ เปิดตัวในงาน โมบายล์ เวิลด์ คองเกรส 2013 ที่เมืองบาร์เซโลนา ประเทศสเปน ในวันที่ 23 กุมภาพันธ์ พ.ศ. 2556 โดยจะวางขายในไตรมาสที่ 2 ของปี พ.ศ. 2556
== อ้างอิง ==
== ดูเพิ่ม ==
Samsung Galaxy Note 8.0 hands-on : AndroidCentral
แท็บเล็ต
อุปกรณ์แอนดรอยด์
หมากรุกสากลโอลิมเปียดครั้งที่ 42

หมากรุกสากลโอลิมเปียดครั้งที่ 42 (42nd Chess Olympiad) จัดขึ้นโดยสมาพันธ์หมากรุกโลก ซึ่งใช้สถานที่จัดการแข่งขัน ณ บากู ประเทศอาเซอร์ไบจาน ใน ค.ศ. 2016 โดยมีสองเมืองอื่นที่ได้เสนอการเป็นเจ้าภาพจัดการแข่งขัน ซึ่งได้แก่ อัลเบนาในประเทศบัลแกเรีย และทาลลินน์ในประเทศเอสโตเนีย ทั้งสองเมืองไม่ได้นำเสนอก่อนการลงคะแนนและไม่ได้รับการอนุมัติ
ส่วนคณะผู้แทนของประเทศอาร์เมเนียได้ประกาศว่าการมีส่วนร่วมของผู้เล่นหมากรุกชาวอาร์เมเนียจะไม่มีทางเกิดขึ้น แม้จะมีการประท้วงของประเทศดังกล่าวในฐานะผู้ชนะสามรายการจากการแข่งขันโอลิมปิกหมากรุกสากลก็ตาม เนื่องด้วยไม่ได้มีการเสนอชื่อสำหรับการจัดการแข่งขันใน ค.ศ. 2016 โดยการเสนอชื่อของบากูนั้นได้รับการยอมรับแทน

== อ้างอิง ==
42
เว็บครอว์เลอร์

เว็บครอว์เลอร์ (Web Crawler) เป็นบอตอินเทอร์เน็ตที่ทำงานท่องไปบนเวิลด์ไวด์เว็บ โดยปกติแล้วมีจุดประสงค์เพื่อทำการจัดทำดัชนีเว็บ
เว็บครอว์เลอร์อาจเรียกว่าเว็บสไปเดอร์ (web spider) มด (ant) ตัวจัดทำดัชนีอัตโนมัติ (automatic indexer) ในโปรแกรม FOAF มีชื่อเรียกว่า Web scutter
เสิร์ชเอนจินและบางเว็บไซต์ใช้เว็บครอว์เลอร์ในการปรับปรุงเนื้อหาเว็บหรือดัชนีของเนื้อหาเว็บอื่น ๆ ตัวเว็บครอว์เลอร์นั้นสามารถคัดลอกหน้าที่มันผ่านเข้าไปประมวลผล เพื่อที่การค้นหาเว็บด้วยเสิร์ชเอนจินหลังจากนั้นจะสามารถใช้ดัชนีเข้ามาช่วยทำให้ได้ผลลัพธ์เร็วขึ้นเป็นอย่างมาก
=== นโยบายความสุภาพ ===
ครอเวอร์สามารถดึงข้อมูลได้รวดเร็วกว่ามนุษย์ ดังนั้นมันจึงสามารถสร้างผลเสียต่อประสิทธิภาพของเว็บไซต์ ไม่จำเป็นต้องบอกว่าถ้าครอเลอร์ตัวนึงทำการร้องขอข้อมูลจำนวนมากต่อวินาที หรือดาวโหลดไฟล์ขนาดใหญ่ จะเป็นการยากลำบากที่เซอเวอร์จะแบกรับคำขอจำนวนมากได้
การใช้ครอว์เลอร์มีประโยชน์ต่องานหลายแขนง แต่มีราคาต่อสังคมทั่วไป ต้นทุนของครอว์เลอร์มีทั้ง
- ทรัพยากรเน็ตเวิร์ค ครอว์เลอร์ต้องการแบนวิธจำนวนมาก และทำงานแบบคู่ขนาดในระยะเวลาที่นาน
- เซอร์เวอร์แบกรับภาระที่หนักเกินไป โดยเฉพาะเมื่อความถี่ในการเข้าถึงสูง
- ครอเลอร์ที่ถูกเขียนมาไม่ดี ซึ่งสามารถทำให้เซอร์เวอร์พหรือเราเตอร์หยุดทำงาน หรือดาวโหลดหน้าที่พวกเขาไม่สามารถรองรับ
- ครอเลอร์ส่วนตัว ที่ถ้าถูกปล่อยโดยผู้ใช้จำนวนมาก สามารถรบกวนระบบเน็ตเวิร์คหรือเว็บเซอร์เวอร์
== อ้างอิง ==
เว็บครอว์เลอร์
ซอฟต์แวร์เสิร์ชเอนจิน
ขั้นตอนวิธีค้นหาบนอินเทอร์เน็ต
ณหทัย พิจิตรา

ณหทัย พิจิตรา (ชื่อเล่น: ต้อม; ชื่อจริง: รัตนสุดา ธำรงค์กิตติชัชวาล; ชื่อเกิด: รัตนสุดา รัตนโชติ) เป็นนักแสดงชาวไทย เกิดเมื่อวันที่ 25 พฤศจิกายน พ.ศ. 2512 มีผลงานการแสดงภาพยนตร์เรื่องแรกในปี พ.ศ. 2533 ต่อมาเริ่มเป็นที่รู้จักในภาพยนตร์เรื่อง  วิถีคนกล้า กำกับโดย ยุทธนา มุกดาสนิท ซึ่งสร้างชื่อเสียงให้ทันที  ในปี พ.ศ. 2534 ร่วมกับ จรัล มโนเพชร กับดาราใหม่ที่แจ้งเกิดใหม่ อาทิ นรินทร์ ทองคำ,  อัครา อมาตยกุล (ชื่อเดิมคือ พุฒิชัย อมาตยกุล) และ ธิศวรรณ สุวรรณโพธิ์ 
ต่อมาจึงเริ่มมีผลงานทางจอแก้ว ในละคร "เดือนดับที่สบทา" ซึ่งถือเป็นผลงานละครเรื่องแรกและเรื่องเดียวที่เธอรับบทนางเอก นอกจากนี้เธอยังได้รับบทเด่นทางจอแก้วร่วมกับใหม่ เจริญปุระ และ มาช่า วัฒนพานิช ในละครเรื่อง วังน้ำวน ของค่ายเอ็กแซ็กท์ในปี พ.ศ. 2535 ด้วยสายตาที่ดุ และน้ำเสียงที่แหลม จึงมักจะได้รับบทร้ายและบทตลกเป็นส่วนมาก อีกทั้งยังมีอัลบั้มเพลงของตนเองมาแล้ว 1 ชุดเมื่อปี พ.ศ. 2537 ชื่อ ผู้หญิงคนกล้า
ด้านการศึกษาและชีวิตส่วนตัว ณหทัยจบสถาบันบัณฑิตพัฒนศิลป์ เธอสมรสและมีบุตรหนึ่งคน คือ โนอาห์ หรือพีรวิชญ์ มหากนก ปัจจุบันยังรับงานละครโทรทัศน์บ้างเป็นช่วง ๆ และ มีธุรกิจส่วนตัว เกี่ยวกับกิจการที่พักที่อำเภอเขาค้อ จังหวัดเพชรบูรณ์ ชื่อ ในสายหมอก บูติก รีสอร์ท และยังมีธุรกิจร้านอาหารสไตล์อิตาลี ชื่อร้าน ปัง ชีส โก้ และ ธุรกิจร้านสปา (ออร่าสปา) อีกด้วย
== ผลงาน ==
=== ภาพยนตร์ ===
ปี พ.ศ. 2533 นางฟ้าอีดิน (คู่กับ ลิขิต เอกมงคล และ มอริส เค)
ปี พ.ศ. 2533 ดอกแก้วดำ
ปี พ.ศ. 2533 คนพันธุ์ดุ (คู่กับ สรพงศ์ ชาตรี, บิณฑ์ บันลือฤทธิ์ และ สามารถ พยัคฆ์อรุณ)
ปี พ.ศ. 2533 เธอชื่อลินดา (คู่กับ สุชีพ ชัยสิทธิ์ และ สมศักดิ์ ชัยสงคราม)
ปี พ.ศ. 2534 วิถีคนกล้า (คู่กับ นรินทร์ ทองคำ และ จรัล มโนเพ็ชร)
=== ละครโทรทัศน์ ===
=== อัลบั้มเพลง ===
ปี พ.ศ. 2537 อัลบั้ม ณหทัย ผู้หญิงคนกล้า
=== มิวสิควีดีโอ ===
เพลง รักจากดวงใจ (หยาด นภาลัย)
นางแบบมิวสิควีดีโอเพลงลูกทุ่งและเพลงลูกกรุงของบริษัท Rose Media & Entertainment
== อ้างอิง ==
บุคคลที่เกิดในปี พ.ศ. 2512
บุคคลที่ยังมีชีวิตอยู่
นักแสดงหญิงชาวไทย
นักร้องหญิงชาวไทย
นักแสดงภาพยนตร์หญิงชาวไทย
มะเร็งโลหิตวิทยา

มะเร็งโลหิตวิทยาหรือมะเร็งเม็ดเลือดเป็นมะเร็งชนิดหนึ่งที่เกิดกับเซลล์ในเลือด ไขกระดูก หรือต่อมน้ำเหลือง อวัยวะเหล่านี้เกี่ยวข้องกันผ่านระบบภูมิคุ้มกัน ดังนั้นมะเร็งที่เกิดกับเซลล์ในอวัยวะหนึ่ง ๆ มักส่งผลถึงอวัยวะอื่นพร้อม ๆ กันด้วย เช่นมะเร็งต่อมน้ำเหลือง มักแพร่กระจายไปยังไขกระดูก และทำให้มีเซลล์มะเร็งในเลือดด้วย เป็นต้น
การสับเปลี่ยนของโครโมโซมเป็นสาเหตุที่พบบ่อยของมะเร็งโลหิตวิทยา ต่างจากมะเร็งอื่น ๆ ที่พบสาเหตุนี้ไม่บ่อย ทำให้มะเร็งโลหิตวิทยาหลายชนิดมีแนวทางการดูแลรักษาที่แตกต่างออกไปจากมะเร็งอื่น ๆ
มะเร็งระบบโลหิตวิทยา
มะเร็งต่อมน้ำเหลือง
สมณะกระทรวง

สมณะกระทรวง (Congregation) คือ องค์การบริหารส่วนกลางในคริสตจักรโรมันคาทอลิกภายในสภาปกครองโรมัน แต่ละสมณะกระทรวงมีสมณมนตรี (prefect) เป็นผู้บริหารสูงสุด สมณมนตรีแต่ละท่านมีสมณศักดิ์เป็นพระคาร์ดินัล
== สมณะกระทรวงในปัจจุบัน ==
{|class="wikitable" style="text-align:center"
|-
| สมณะกระทรวง || สมณมนตรี || ประเทศ || width=20%|ได้รับแต่งตั้ง
|-
| สมณะกระทรวงหลักความเชื่อ || พระคาร์ดินัลหลุยส์ ลาดาเรีย แฟร์เร ||  || 1 ก.ค. 2017
|-
| สมณะกระทรวงพิธีกรรมและศีลศักดิ์สิทธิ์ || พระคาร์ดินัลโรเบิร์ต ซาร่าห์ ||  || 27 พ.ค. 2015
|-
| สมณะกระทรวงการประกาศพระวรสารสู่ปวงชน || พระคาร์ดินัลหลุยส์ อันโตนีโอ ตักเล || 
| 8 ธ.ค. 2019
|-
| สมณะกระทรวงการแต่งตั้งนักบุญ || พระคาร์ดินัลโจวันนี อันเจโล เบคคีอู ||  || 31 ส.ค. 2018
|-
| สมณะกระทรวงมุขนายก || พระคาร์ดินัลมาร์ก เวเล็ต ||  || 30 มิ.ย. 2010
|-
| สมณกระทรวงบาทหลวง || พระคาร์ดินัลเบเนียมิโน สเตลล่า ||  || 21 ก.ย. 2013
|-
|สมณะกระทรวงคริสตจักรตะวันออก || พระคาร์ดินัลเลโอนาร์โด ซันดรี ||  || 9 มิ.ย. 2007
|-
| สมณะกระทรวงสถาบันชีวิตที่ถวายแล้วและคณะชีวิตแพร่ธรรม || พระคาร์ดินัลโจเอา บราซ เด อาวิซ ||  || 4 ม.ค. 2011
|-
|สมณะกระทรวงการศึกษาคาทอลิก || พระคาร์ดินัลจูเซปเป แวร์ซาลดี ||  || 31 มี.ค. 2015
|}
== อ้างอิง ==
*
มาเธอร์ส2มาเธอร์ส

มาเธอร์ส2มาเธอร์ส (mothers2mothers) เป็นองค์กรไม่แสวงผลกำไรระหว่างประเทศที่อุทิศขึ้นเพื่อป้องกันเอชไอวีจากแม่สู่ลูก โดยการให้การศึกษาและการสนับสนุนสำหรับสตรีมีครรภ์และมารดาคนใหม่ที่ใช้ชีวิตอยู่กับเอชไอวี
ก่อตั้งขึ้นใน ค.ศ. 2001 ปัจจุบันองค์กรนี้ทำงานในกว่า 400 เว็บไซต์ใน 7 ประเทศในกลุ่มประเทศที่ตั้งอยู่ทางตอนใต้ของทะเลทรายซาฮาราและมีพนักงานหญิงที่ใช้ชีวิตอยู่กับเอชไอวีกว่า 1,000 คน
== ประวัติ ==
มาเธอร์ส2มาเธอร์ส ได้รับการก่อตั้งโดย ดร.มิทช์ เบสเซอร์ ที่โรงพยาบาลกรูตชืร เคปทาวน์ ประเทศแอฟริกาใต้
ในเดือนมกราคม ค.ศ. 2000 เบสเซอร์ได้ย้ายไปยังเคปทาวน์ ประเทศแอฟริกาใต้ในฐานะสมาชิกของภาควิชาสูติศาสตร์และนรีเวชวิทยาของมหาวิทยาลัยเคปทาวน์ และเป็นที่ปรึกษาให้กับทางคลินิกสาธารณชนการป้องกันจากแม่สู่ลูก (พีเอ็มทีซีที) โดยให้บริการที่โรงพยาบาลกรูตชืร
== รางวัลและความสำเร็จ ==
ค.ศ. 2006 รางวัลสุขภาพสตรีโลกจากวิทยาลัยแพทยศาสตร์อัลเบิร์ต ไอน์สไตน์ แห่งมหาวิทยาลัยเยชีวาที่นครนิวยอร์ก
ค.ศ. 2006 รางวัลทูตแห่งการดูแล
ค.ศ. 2007 รางวัลแพลทินัมจากอิมพูเมเลโลโซเชียลอินโนเวชันเซ็นเตอร์ (ประเทศแอฟริกาใต้) สำหรับวิธีการใหม่ที่โดดเด่นในการลดความยากจน และประเด็นการพัฒนาที่อยู่หลักซึ่งเป็นความกังวลในระดับประเทศ
ค.ศ. 2007 มาเธอร์ส2มาเธอร์ส ได้รับเลือกเป็นหนึ่งใน 100 ขององค์กรพัฒนาเอกชนชั้นนำของโลก (และเป็นเพียงองค์กรเดียวที่ตั้งอยู่ในทวีปแอฟริกา) สำหรับความร่วมมือภาครัฐและเอกชน ในการศึกษาการดำเนินการของสหประชาชาติ และได้รับการตีพิมพ์ในไฟแนนเชียลไทม์ส 
ค.ศ. 2008 ดร.มิทช์ เบสเซอร์ ได้รับเหรียญประชาประธานาธิบดี
ค.ศ. 2008 รางวัลสกอลล์สำหรับผู้ประกอบการทางสังคม
ค.ศ. 2009 รางวัลผู้ประกอบการทางสังคมในภูมิภาคแอฟริกาจากมูลนิธิชวับ
ค.ศ. 2010 รางวัลอนามัยโลกสาขาปฏิบัติการยอดเยี่ยมจากสภาสุขภาพโลก
ค.ศ. 2010 รางวัลผู้ประกอบการทางสังคมจากอิมพูเมเลโลโซเชียลอินโนเวชันเซ็นเตอร์ (ประเทศแอฟริกาใต้)
ค.ศ. 2012 จีบีซีเฮลธ์ – รางวัลวีรบุรุษแนวหน้า
ค.ศ. 2012 รางวัลเฮนรี อาร์.คราวิส ในด้านการเป็นผู้นำ
== เงินทุน ==
==== การระดมทุนของมูลนิธิ ====
มาเธอร์ส2มาเธอร์ส ได้รับเงินทุนจากมูลนิธิสกอลล์, มูลนิธิมูลาโก, จัสมินโซเชียลอินเวสเมนท์ และมูลนิธิอื่น ๆ
== อ้างอิง ==
== แหล่งข้อมูลอื่น ==
mothers2mothers official website
mothers2mothers YouTube channel
องค์การเอดส์
องค์การการกุศลระหว่างประเทศ
นินนาท ชลิตานนท์

นินนาท ชลิตานนท์ (1 พฤศจิกายน พ.ศ. 2496 - ) สมาชิกสภาขับเคลื่อนการปฏิรูปประเทศ อดีตปลัดกรุงเทพมหานคร
== ประวัติ ==
นางนินนาท ชลิตานนท์ เกิดเมื่อวันที่ 1 พฤศจิกายน พ.ศ. 2496สมรสกับ สุพัฒน์ ชลิตานนท์ อดีตสมาชิกสภากรุงเทพมหานคร (ส.ก.) เขตดุสิต พรรคประชาธิปัตย์โดยเป็นปลัดหญิงคนที่ 3 ต่อจากคุณหญิงนันทกา สุประภาตะนันทน์ (1 กันยายน 2516-30 กันยายน 2521) และคุณหญิงณฐนนท ทวีสิน (1 ตุลาคม 2545-30 กันยายน 2549)
== ประวัติการศึกษา ==
ปริญญาตรี (เกียรตินิยมอันดับ 2) สาขาบริหารรัฐกิจ คณะรัฐศาสตร์ มหาวิทยาลัยธรรมศาสตร์
ปริญญาโท สาขาการปกครอง จุฬาลงกรณ์มหาวิทยาลัย
หลักสูตรจากวิทยาลัยป้องกันราชอาณาจักร รุ่น 2549 (วปอ.2549)
== การทำงาน ==
บรรจุเข้ารับราชการครั้งแรก ปี 2518 สังกัดกระทรวงมหาดไทย ตำแหน่งเจ้าหน้าที่วิเคราะห์นโยบายและแผนระดับ 3
ปี 2519 โอนย้ายไปรับราชการ กทม. ส่วนงานกองปกครองและทะเบียน ผ่านการดำรงตำแหน่งหลัก อาทิ 2539 ผอ.กองกลาง สำนักปลัด กทม., 2541 ผอ.เขตจอมทอง, 2543 ผอ.เขตดุสิต และผู้ช่วยปลัด กทม.
2544-2547 ผอ.สถาบันพัฒนาข้าราชการ กทม., 2547 ผู้ตรวจราชการ กทม., 2548 ผอ.สำนักยุทธศาสตร์และประเมินผล, 2549 ผอ.สำนักงบประมาณ และ 2551 เลื่อนเป็นรองปลัด กทม.จนเป็นปลัดกรุงเทพมหานคร
== เครื่องราชอิสริยาภรณ์ ==
== อ้างอิง ==
บุคคลจากคณะรัฐศาสตร์ มหาวิทยาลัยธรรมศาสตร์
นิสิตเก่าคณะรัฐศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ต.ภ.
ผู้ได้รับเหรียญจักรพรรดิมาลา
ข้าราชการกรุงเทพมหานคร
สฺวี่ชาง

สฺวี่ชาง  เป็นนครระดับจังหวัดตั้งอยู่กึ่งกลางมณฑลเหอหนาน ภาคกลางของประเทศจีน ด้านตะวันตกเฉียงเหนือติดกับนครเจิ้งโจว (郑州) เมืองหลวงของมณฑลเหอหนาน ด้านตะวันออกเฉียงเหนือติดกับนครไคเฟิง ด้านตะวันออกติดกับนครโจวโข่ว ด้านตะวันออกเฉียงใต้ติดกับนครลั่วเหอ และด้านตะวันตกเฉียงใต้ติดกับนครผิงติ่งชาน
นครสฺวี่ชาง สมัยสามก๊ก มีชื่อว่า สฺวี่ตู หรือ ฮูโต๋ ในสำเนียงฮกเกี้ยน (許都) แปลว่า นครสฺวี่/นครฮู ปัจจุบัน มีประชากร 4,307,488 คน ตามสำมะโนครัว ค.ศ. 2010 โดย 1,952,666 คน อาศัยอยู่ในเขตมหานครซึ่งประกอบด้วยเขตเว่ย์ตู เขตเจี้ยนอัน และนครฉางเก่อ
ใน ค.ศ. 2007 สฺวี่ชางได้รับการจัดอันดับว่า เป็นหนึ่งในสิบนครที่น่าอยู่ที่สุดของประเทศจีน
== การปกครอง ==
สฺวี่ชางเป็นนครระดับจังหวัด ซึ่งประกอบด้วย 2 เขต, 2 นครระดับอำเภอ, และ 2 อำเภอ ดังนี้
เขตเว่ย์ตู (魏都区)
เขตเจี้ยนอัน (建安区)
นครอฺวี่โจว (禹州市)
นครฉางเก่อ (长葛市)
อำเภอยันหลิง (鄢陵县)
อำเภอเซียงเฉิง (襄城县)
{|class="wikitable"
! แผนที่
|-
| 
|}
== ภูมิอากาศ ==
== อ้างอิง ==
== แหล่งข้อมูลอื่น ==
เว็บไซต์เทศบาลนครสฺวี่ชาง (ในอักษรจีนตัวย่อ)
นครในมณฑลเหอหนาน
เมืองหลวงเก่าของจีน
มหา'ลัย มอนส์เตอร์

มหา'ลัย มอนสเตอร์ (Monsters University) เป็นภาพยนตร์แอนิเมชันแนวตลก 3 มิติอเมริกันในปี 2013 ที่ผลิตโดย พิกซาร์ แอนิเมชั่น สตูดิโอส์ และจัดจำหน่ายโดยวอลท์ ดิสนีย์ พิคเจอร์ส กำกับโดย แดน สแกนลอน และผู้ผลิตโดย โคไร รา เป็นภาพยนตร์ที่ 14 ที่ผลิตโดยพิกซาร์และเป็นภาพยนตร์ที่ต่อจากภาคบริษัทรับจ้างหลอน (ไม่) จำกัด ในปี 2001
==เรื่องย่อ==
เรื่องราวชีวิตในรั้วมหาวิทยาลัยของ 2 สัตว์ประหลาดนักหลอน ไมค์ วาซอว์สกี้ และ เจมส์ พี. ซัลลิแวน ก่อนที่ทั้งคู่จะเป็นเพื่อนซี้กัน และเหล่าสัตว์ประหลาดตัวอื่นๆ กับชีวิตวัยรุ่นสุดมันส์ ใครจะไปรู้ละว่า ก่อนที่ไมค์กับซัลลี่จะกลายมาเป็นเพื่อนซี้กันขนาดนี้ เขาเคยเกลียดขี้หน้ากันขนาดไหนตอนอยู่มหาวิทยาลัย!
==อ้างอิง==
==แหล่งข้อมูลอื่น==
Official University website
เรื่องย่อ Monster University มหา’ลัย มอนสเตอร์ 
ภาพยนตร์ภาษาอังกฤษ
ภาพยนตร์ที่ออกฉายในปี พ.ศ. 2556
ภาพยนตร์ 3 มิติในปี พ.ศ. 2556
ภาพยนตร์แอนิเมะดอเมริกัน
ภาพยนตร์แฟนตาซีอเมริกัน
ภาพยนตร์โดยพิกซาร์
ภาพยนตร์ปฐมบท
ภาพยนตร์แนวตลกอเมริกัน
ภาพยนตร์อเมริกัน
มหาวิทยาลัยและวิทยาลัยสมมุติ
รายชื่อการดวล

รายชื่อการดวลที่มีชื่อเสียง
== การดวลในประวัติศาสตร์ ==
=== การดวลในทวีปเอเชีย ===
ใน พ.ศ. 2136 สมเด็จพระนเรศวรมหาราช ทรงกระทำยุทธหัตถีกับพระมหาอุปราชาบนหลังช้าง สุดท้ายสมเด็จพระนเรศวรมหาราชได้ฟันพระมหาอุปราชาสิ้นพระชนม์ 
== การดวลในตำนาน ==
สงครามกรุงทรอย
* การดวลระหว่างอคิลลีสกับเฮกเตอร์
== การดวลในนวนิยาย ==
== อ้างอิง ==
การดวล
ความผิดพลาดชนิดที่ 1 และ 2

ในวิชาสถิติ ความผิดพลาดชนิดที่ 1 คือการที่ผู้วิจัยสรุปผิดโดยปฏิเสธสมมติฐานว่างทั้งที่แท้แล้วเป็นจริง (บอกว่ามีความแตกต่างโดยที่ความแตกต่างไม่มีอยู่จริง) ส่วนความผิดพลาดชนิดที่ 2 คือการที่ผู้วิจัยไม่ได้ปฏิเสธสมมติฐานว่างที่ไม่เป็นจริง (บอกว่าไม่มีความแตกต่างโดยที่ความแตกต่างนั้นมีอยู่จริง)
==นิยาม==
ทางสถิติศาสตร์ สมมติฐานว่าง (null hypothesis) หมายถึงข้อความที่ผู้วิจัยจะต้องพยายามปฏิเสธให้ได้ ส่วนใหญ่จะกำหนดให้เป็นสมมติฐานที่ระบุว่าปรากฎการณ์ที่ผู้วิจัยต้องการศึกษานั้นไม่มีผลหรือไม่มีความแตกต่าง ตัวอย่างเช่นข้อความว่า "อาหารนี้ไม่มีผลต่อน้ำหนักของผู้กิน" เป็นสมมติฐานว่างอย่างหนึ่ง ผู้วิจัยมักตั้งสมมติฐานว่างหนึ่งๆ ขึ้นมา ด้วยความตั้งใจที่จะหาหลักฐานมาปฏิเสธสมมติฐานว่างนั้นๆ ผ่านการเก็บข้อมูลหรือการทำการทดลองที่มีหลักฐานแสดงว่าปรากฎการณ์ที่สนใจนั้นๆ มีผลจริงหรือมีความแตกต่างจริง บางครั้งอาจมีการกำหนดสมมติฐานทางเลือก (alternative hypothesis) ขึ้นมาเป็นการเฉพาะ ซึ่งมีเนื้อความตรงกันข้ามกับสมมติฐานว่าง หรืออาจไม่มีก็ได้
ความผิดพลาดชนิดที่หนึ่ง (type I error) คือการปฏิเสธสมมติฐานว่างที่เป็นจริง มักหมายถึงการสรุปว่าผลนั้นๆ หรือความแตกต่างนั้นๆ มีอยู่จริง ทั้งที่จริงๆ แล้วไม่มีอยู่ ตัวอย่างเช่นการตรวจโรคที่ให้ผลว่าผู้รับการตรวจเป็นโรค ทั้งๆ ที่จริงๆ แล้ว ไม่ได้เป็น หรือสัญญาณเตือนไฟไหม้ดังขึ้นทั้งๆ ที่ไม่มีไฟไหม้อยู่จริง หรือการสรุปว่ายาที่ทดลองอยู่สามารถรักษาโรคได้ทั้งๆ ที่จริงๆ แล้วรักษาไม่ได้ เป็นต้น
ความผิดพลาดชนิดที่สอง (type II error) คือการไม่ปฏิเสธสมมติฐานว่างที่เป็นเท็จ
การออกแบบการทดลอง
ความผิดพลาด
การทดสอบสมมุติฐาน
การกรองสแปม